Επέλεξα το συγκεκριμένο δωμάτιο επειδή ήμουν προσκεκλημένος σε έναν γάμο με κριτήριο την εξαιρετική τοποθεσία και τις καλές κριτικές, παραβλέποντας τις προηγούμενες κριτικές για το πρόβλημα με το ζεστό νερό. Πίστεψα (ατυχώς) ότι το συγκεκριμένο ζήτημα θα είχε επιλυθεί μετά την επισήμανση και δεν θα το αντιμετωπίζαμε και εμείς. Τεράστιο λάθος. Καταλήξαμε να πάμε στον γάμο βρώμικοι και άλουστοι με ένα μωρό που είχε καθαριστεί με μωρομάντηλα. Απαράδεκτο. Τί περιμένει κανείς από ένα δωμάτιο; Έναν καλό ύπνο και ζεστό νερό για μπάνιο. Όταν η μία από τις δύο παραπάνω προϋποθέσεις δεν τηρούνται, έχουμε μία κακή διαμονή, εξού και η βαθμολογία. Σε επικοινωνία που είχα με εκπρόσωπό σας για να επισημάνω το πρόβλημα, έλαβα μία τυπική συγγνώμη και ευχολόγια (ελπίζουμε σύντομα να διορθωθεί το πρόβλημα). Μία σοβαρή επιχείρηση επιλύει άμεσα ένα τέτοιο ζήτημα, όταν προκύψει, ώστε να μην ξαναπροκύψει και δεν επιδίδεται σε ευχολόγια. Κρίμα γιατί υπήρχαν όλες οι προϋποθέσεις μίας ιδανικής διαμονής, αλλά μία τόση σημαντική λεπτομέρεια είναι ικανή να καταστρέψει το σύνολο της εμπειρίας. Και την κατέστρεψε.